สังคมข่าวหุ้นเกียรติก้อง ว่องไวยากร
หนังสือพิมพ์รายวัน “ข่าวหุ้นธุรกิจ” กระบอกเสียงอิสระแห่งตลาดทุน ฉบับประจำวันศุกร์ที่ 27-อาทิตย์ที่ 29 พฤศจิกายน พ.ศ. 2558
27 พ.ย. 2558

หนังสือพิมพ์รายวัน “ข่าวหุ้นธุรกิจ” กระบอกเสียงอิสระแห่งตลาดทุน ฉบับประจำวันศุกร์ที่ 27-อาทิตย์ที่ 29 พฤศจิกายน พ.ศ. 2558
****เบรกลงทุนใกล้วันหยุดยาว****หลายฝ่ายมองว่าบรรยากาศการลงทุนในหุ้นไทยเบาบางตลาดสัปดาห์นี้ไปถึงสัปดาห์หน้า เพราะใกล้ช่วงวันหยุดยาวทั้งในประเทศและต่างประเทศ ขณะที่สถานการณ์ในต่างประเทศยิ่งน่าเป็นห่วง ความไม่สงบในซีเรีย การปะทะระหว่างรัสเซียกับตุรกี รวมทั้งเฟดอาจขึ้นดอกเบี้ยกลางเดือนหน้า ทำเอานักลงทุนส่วนใหญ่เบรกการลงทุนช่วงนี้ไว้ก่อน ข่าวดีก็ยังหายาก มีแต่ข่าวร้ายแทบทุกวัน แนวรับตอนนี้ 1,360-1,350 จุด
***** ต่างชาติ กลุ่มนักลงทุนสถาบัน ยังคงทิ้งหุ้นไทย กลุ่มสื่อสารยังกดดันตลาดฯ ต่อเนื่อง หลังจากทุกสำนักฯ ออกมาวิเคราะห์ว่าผลประกอบการของกลุ่มนี้จะถูกกระทบจากการประมูลคลื่น 4 จี อุตสาหกรรมโทรคมนาคมของไทยยังคงเผชิญกับความเสี่ยงต่อเนื่องในปี 2559 เพราะรายได้ของอุตสาหกรรมฯ  จะเติบโตเพียง 2-3% จากการเติบโตของรายได้จากการให้บริการด้านข้อมูลทางโทรศัพท์เคลื่อนที่ ขณะที่รายได้จากบริการด้านเสียงจะยังคงลดลงอย่างต่อเนื่อง เนื่องจากตลาดเข้าสู่ภาวะอิ่มตัวและมีการเติบโตของการใช้บริการด้านข้อมูลทดแทนการใช้บริการด้านเสียง
*******TRUE พยายามกลับมาแล้วหลังจากที่ดิ่งมาหลายวัน หลายคนกลัวว่าอาจมีการเพิ่มทุน ผู้บริหารก็ออกมาประกาศทันทีว่าไม่มีแผนเพิ่มทุนตอนนี้ เครดิตสวิส ให้ราคาเป้าหมายแค่ 3.30 บาท ส่วน CLSAให้สูง 15.50 บาท
*****INTUCH ทำสถิติราคาต่ำสุดอีกครั้ง เป็นจังหวะเข้าซื้อ ราคาเป้าหมาย 82 บาท จากแนวโน้มการฟื้นตัวของเศรษฐกิจที่จะช่วยหนุนให้รายได้มีการเติบโตและราคาที่ปรับตัวลงมาแรงในปีนี้และการจ่ายปันผลที่สม่ำเสมอที่อัตราผลตอบแทนราว 6-7% ต่อปี
*****แถม MSCIจ้องจะลดน้ำหนักตลาดหุ้นไทยในสัปดาห์หน้า คาดว่าจะมีแรงเทขายออกมาอีกระลอก แต่หุ้นตัวไหนที่ถูกเพิ่มน้ำหนักก็โชคดีไป ได้แก่ BTS, PTTGC, GPSC, IMPACT, VNG, PLAT, TIPCO และSUPER
*****ข่าวดีก็พอมีอยู่บ้าง ล่าสุดอภิศักดิ์ในฐานะประธานขับเคลื่อนการลงทุน สั่งทุกคมนาคม เดินหน้าประกวดราคา 20 โครงการ มูลค่า 1.8 ล้านล้านบาท ภายปีนี้ 6 โครงการและปีหน้าอีก 14 โครงการ งานนี้คาดว่าจะช่วยดันจีดีพีไม่ต่ำกว่า 4%และยังเกิดการจ้างงาน ทั้งกลุ่มรับเหมา และวัสดุก่อสร้างรับประโยชน์เต็มๆ
*************กลุ่มแบงก์เริ่มมา กูรูอย่าง ดร.นิเวศน์ ยังแนะให้ ซื้อ ถือยาวกลุ่มแบงก์ พลังงาน มองการณ์ไกลว่าจะฟื้นกลับมาอีกครั้งหลังจากที่เศรษฐกิจฟื้นในปีหน้า ใครที่ชอบลงทุนแบบวีไอ ลองเก็บไว้บ้างก็ไม่น่าเสียหายอะไร
*******TTCL ถูกเทขายอย่างหนักติดต่อกัน ราคารูดต่ำกว่า 19 บาท หลังมีกระแสข่าวเรื่องเลื่อนโครงการโรงไฟฟ้าถ่านหินที่พม่า และเรื่องของการเพิ่มทุน แต่ล่าสุดผู้บริหารต้องรีบออกมาเบรก เรื่องการเพิ่มทุนและเรื่องโรงไฟฟ้า เพราะของจริงคือไม่มีการเพิ่มทุน และโรงไฟฟ้าก็เดินหน้าอยู่ไม่มีการสะดุดแต่อย่างใด ใครที่ตกใจขายหุ้นทิ้งก็รีบซื้อคืนได้แล้ว
****************ผู้บริหารรุ่นใหม่ของกรุงไทย “ทรงพล” หนุ่มไฟแรงเลือดใหม่ มุ่งมั่นพัฒนาแบงก์รัฐแบงก์นี้ให้ก้าวขึ้นมาเป็นเบอร์หนึ่ง ล่าสุดจับมือกับปูนใหญ่ ปล่อยกู้ซัพพลายเชนเป็นธนาคารแรก ตั้งเป้าเพิ่มยอดสินเชื่อเป็น 3.4 หมื่นล้านบาทใน 3 ปี ก็ขอเอาใจช่วยนะ
**********เถ้าแก่น้อยเทรดวันที่ 3 ธันวาคมนี้ ล่าสุดซื้อขายกันนอกตลาดฯ ที่ 6 บาทแล้ว รับแบบไม่อั้นแต่หาคนขายยากมาก เพราะกะว่าเทรดวันแรกราคาจะเกินกว่า 8 บาท หุ้นสาหร่ายน้อยเลยกลายเป็นหุ้นฮอตของปีนี้ไป********
 